
DR 30.10.2019 55 

 
Ini termasuk penggunaan teknologi-teknologi baru di mana seperti yang dinyatakan 

tadi, digital economy hari ini merupakan salah satu teras bagi menjana pertumbuhan yang 
lebih rancak dan robust di masa yang akan datang.  

Kedua, kita juga harus menyiapkan tenaga kerja yang berkemahiran melalui Industri 
Revolusi 4.0, robotics, automation dan sebagainya, termasuk artificial intelligence kerana ini 
akan memberikan peluang-peluang baru dalam melibatkan diri mereka dalam e-commerce 
dan juga digital economy.  

Seperti yang saya nyatakan dalam Parlimen baru-baru ini, kerajaan juga sedang 
memberikan tumpuan tentang perkembangan ekonomi yang dinyatakan tadi. Kita juga 
mengambil maklum bahawa sektor peruncitan dan retail outlets hari ini menghadapi sedikit 
kemerosotan. Saya percaya dengan pendekatan-pendekatan dan dasar yang akan diambil, 
kita dapat melihat kedua-dua statistik ini untuk melihat apakah hala tuju yang lebih baik bagi 
menjana pertumbuhan ekonomi di masa yang akan datang.  

Tuan Yang di-Pertua, indeks yang saya nyatakan tadi merangkumi 141 buah negara 
dan mempunyai 103 petunjuk, berdasarkan 47 data kualitatif dan 56 data kuantitatif yang 
disusun mengikut 12 pemboleh ubah utama iaitu institusi, infrastruktur, penggunaan ICT, 
kestabilan ekonomi makro, kesihatan, kemahiran, pasaran produk, pasaran buruh, sistem 
kewangan, saiz pasaran, dinamisme perniagaan dan keupayaan inovasi.  

Walaupun Malaysia mengalami penurunan dua anak tangga pada tahun 2019 
kepada tangga 27, secara keseluruhannya kedudukan Malaysia masih kompetitif berbanding 
negara serantau. Malaysia berada pada kedudukan kedua dalam kalangan negara ASEAN 
dan kesepuluh dalam kalangan negara APEC. Kerajaan sedar bahawa peningkatan daya 
saing dan daya tahan negara adalah penting untuk memastikan pertumbuhan ekonomi yang 
mampan dan berkualiti.  

Kerajaan juga sentiasa berusaha untuk meningkatkan taraf hidup rakyat dan 
menambah baik kedudukan daya saing negara. Usaha yang bersepadu akan digembleng 
untuk meningkatkan produktiviti dan daya saing serta memastikan Malaysia kekal di landasan 
pertumbuhan ekonomi ke arah mencapai sasaran sebagai sebuah negara maju dan inklusif. 

Tuan Yang di-Pertua, Ahli Yang Berhormat Bera, Yang Berhormat Marang, Yang 
Berhormat Klang, Yang Berhormat Bagan Serai, Yang Berhormat Padang Serai, Yang 
Berhormat Batang Sadong, Yang Berhormat Jeli, Yang Berhormat Sik dan Yang Berhormat 
Rantau Panjang, berminat untuk menghayati Wawasan Kemakmuran Bersama 2030 serta 
perkara berkaitan dengan jurang ekonomi.          

■1450 

WKB merupakan satu agenda nasional yang memandu hala tuju negara secara 
lebih holistik bagi tempoh tahun 2021 sehingga 2030.  Pelaksanaannya akan diterjemahkan 
untuk tempoh 10 tahun dalam Rancangan Malaysia Kedua Belas, dan Rancangan Malaysia 
Ketiga Belas. Matlamat WKB adalah untuk menyediakan taraf hidup rakyat wajar atau, 
dengan izin, decent standard of living kepada semua rakyat Malaysia menjelang tahun 2030.   

Walaupun WKB akan bermula pada tahun 2021, Belanjawan 2020 telah mengambil 
kira semangat WKB bagi memastikan apabila tiba tahun pelaksanaannya, wawasan ini akan 
dapat digerakkan dengan tuntas sebagai satu turbo charge kepada ekonomi negara.   

Objektif pertama WKB adalah untuk menstrukturkan semula ekonomi ke arah yang 
lebih progresif berpaksikan ilmu dan bernilai tinggi. Ini termasuklah mewujudkan peluang 
pekerjaan yang berpendapatan tinggi dan memastikan kuasa beli rakyat ditingkatkan.  Selain 
memperkukuh sektor pertumbuhan ekonomi yang sedia ada, tumpuan akan diberi untuk 
mempergiatkan aktiviti pertumbuhan ekonomi masa depan yang berpotensi untuk 
berkembang pesat sejajar dengan perubahan teknologi.   

Objektif kedua WKB menumpukan kepada usaha untuk merapatkan jurang ekonomi 
di antara kelas pendapatan, wilayah, rantaian, bekalan dan etnik bagi menangani jurang 
ekonomi antara kumpulan pendapatan. Kerajaan yakin tumpuan kepada aktiviti ekonomi 
bernilai tinggi dan pewujudan pekerjaan berpendapatan tinggi akan menyumbang kepada 
usaha untuk merapatkan jurang ekonomi di antara kumpulan pendapatan.   

Teras strategik kelima WKB, iaitu kesejahteraan sosial, memberikan penekanan 
kepada kebajikan semua kelompok masyarakat terutamanya golongan rentan ekonomi dan 
kumpulan isi rumah B40.  



Ini termasuk penggunaan teknologi-teknologi baru di mana seperti yang dinyatakan. tadi, digital economy hari ini merupakan salah satu teras bagi menjana pertumbuhan yang lebih rancak dan robust di masa yang akan datang. Kedua, kita juga harus menyiapkan tenaga kerja yang berkemahiran melalui Industri Revolusi 4.0, robotics, automation dan sebagainya, termasuk artificial intelligence kerana ini akan memberikan peluang-peluang baru dalam melibatkan diri mereka dalam e-commerce dan juga digital economy. Seperti yang saya nyatakan dalam Parlimen baru-baru ini, kerajaan juga sedang memberikan tumpuan tentang perkembangan ekonomi yang dinyatakan tadi. Kita juga mengambil maklum bahawa sektor peruncitan dan retail outlets hari ini menghadapi sedikit kemerosotan. Saya percaya dengan pendekatan-pendekatan dan dasar yang akan diambil, kita dapat melihat kedua-dua statistik ini untuk melihat apakah hala tuju yang lebih baik bagi menjana pertumbuhan ekonomi di masa yang akan datang. Tuan Yang di-Pertua, indeks yang saya nyatakan tadi merangkumi 141 buah negara dan mempunyai 103 petunjuk, berdasarkan 47 data kualitatif dan 56 data kuantitatif yang disusun mengikut 12 pemboleh ubah utama iaitu institusi, infrastruktur, penggunaan ICT, kestabilan ekonomi makro, kesihatan, kemahiran, pasaran produk, pasaran buruh, sistem kewangan, saiz pasaran, dinamisme perniagaan dan keupayaan inovasi. Walaupun Malaysia mengalami penurunan dua anak tangga pada tahun 2019 kepada tangga 27, secara keseluruhannya kedudukan Malaysia masih kompetitif berbanding negara serantau. Malaysia berada pada kedudukan kedua dalam kalangan negara ASEAN dan kesepuluh dalam kalangan negara APEC. Kerajaan sedar bahawa peningkatan daya saing dan daya tahan negara adalah penting untuk memastikan pertumbuhan ekonomi yang mampan dan berkualiti. Kerajaan juga sentiasa berusaha untuk meningkatkan taraf hidup rakyat dan menambah baik kedudukan daya saing negara. Usaha yang bersepadu akan digembleng untuk meningkatkan produktiviti dan daya saing serta memastikan Malaysia kekal di landasan pertumbuhan ekonomi ke arah mencapai sasaran sebagai sebuah negara maju dan inklusif. Tuan Yang di-Pertua, Ahli Yang Berhormat Bera, Yang Berhormat Marang, Yang Berhormat Klang, Yang Berhormat Bagan Serai, Yang Berhormat Padang Serai, Yang Berhormat Batang Sadong, Yang Berhormat Jeli, Yang Berhormat Sik dan Yang Berhormat Rantau Panjang, berminat untuk menghayati Wawasan Kemakmuran Bersama 2030 serta perkara berkaitan dengan jurang ekonomi. #1450. WKB merupakan satu agenda nasional yang memandu hala tuju negara secara lebih holistik bagi tempoh tahun 2021 sehingga 2030. Pelaksanaannya akan diterjemahkan untuk tempoh 10 tahun dalam Rancangan Malaysia Kedua Belas, dan Rancangan Malaysia Ketiga Belas. Matlamat WKB adalah untuk menyediakan taraf hidup rakyat wajar atau, dengan izin, decent standard of living kepada semua rakyat Malaysia menjelang tahun 2030. Walaupun WKB akan bermula pada tahun 2021, Belanjawan 2020 telah mengambil kira semangat WKB bagi memastikan apabila tiba tahun pelaksanaannya, wawasan ini akan dapat digerakkan dengan tuntas sebagai satu turbo charge kepada ekonomi negara. Objektif pertama WKB adalah untuk menstrukturkan semula ekonomi ke arah yang lebih progresif berpaksikan ilmu dan bernilai tinggi. Ini termasuklah mewujudkan peluang pekerjaan yang berpendapatan tinggi dan memastikan kuasa beli rakyat ditingkatkan. Selain memperkukuh sektor pertumbuhan ekonomi yang sedia ada, tumpuan akan diberi untuk mempergiatkan aktiviti pertumbuhan ekonomi masa depan yang berpotensi untuk berkembang pesat sejajar dengan perubahan teknologi. Objektif kedua WKB menumpukan kepada usaha untuk merapatkan jurang ekonomi di antara kelas pendapatan, wilayah, rantaian, bekalan dan etnik bagi menangani jurang ekonomi antara kumpulan pendapatan. Kerajaan yakin tumpuan kepada aktiviti ekonomi bernilai tinggi dan pewujudan pekerjaan berpendapatan tinggi akan menyumbang kepada usaha untuk merapatkan jurang ekonomi di antara kumpulan pendapatan. Teras strategik kelima WKB, iaitu kesejahteraan sosial, memberikan penekanan kepada kebajikan semua kelompok masyarakat terutamanya golongan rentan ekonomi dan kumpulan isi rumah B40.